Gjykimi i zyrtarëve politikë për korrupsion
Ish guvernatori i Virxhinias akuzohet se ka pranuar më shumë se 165 mijë dollarë dhurata dhe hua
Një gjykim publik për korrupsionin në shtetin amerikan të Virxhinias është në titujt e parë të gazetave në mbarë vendin me historitë e dhuratave të shtrenjta dhe një martesë të lëkundur. Ish guvernatori, Bob McDonnell, dhe bashkëshortja e tij, Maureen, akuzohen se kanë pranuar më shumë se 165 mijë dollarë në formë dhuratash dhe huash nga një biznesmen i pasur në këmbim të reklamimit të produkteve të kompanisë së tij. Dikur i besuar nga votuesit se do të luftonte për popullin e Virxhinias, ish guvernatori Bob McDonnell po lufton tani me ligjin. Është hera e parë që një guvernator i Virxhinias përballet me akuza për korrupsion. Çifti McDonnells akuzohet se ka pranuar disa dhurata të shtrenjta dhe hua nga biznesmeni Jonnie Williams, përfshi 15-mijë dollarë për dasmën e vajzës së tyre. Pala mbrojtëse thotë se Maureen McDonnell filloi të kishte simpati për Williams dhe hedh poshtë pretendimin e prokurorëve se çifti McDonnells përdori zyrin e guvernatorit për të promovuar kompaninë dietetike të biznesmenit. Gjykimet e politikanëve amerikanë nuk janë të reja: thotë ish-guvernatori i San Diegos, Bob Filner. Ai është duke kryer dënimin pasi u shpall fajëtor për ngacmim seksual vitin e kaluar. Trey Radel, kongresmen nga Florida, dha dorëheqjen pasi pranoi fajësinë për posedim droge. thotë një ish-kongresmen. Gjykimet politike për korrupsion, si ky i çiftit McDonnells, shpesh rrjedhin nga shkrimet investiguese të medias, thotë profesori i shkencave politike Quentin Kidd. thotë zoti Kidd. Nëse gjenden fajtorë, çifti McDonnells përballet me burgim prej disa dekadash.